
ประกาศคณะกรรมการกำกับตลาดทุน
ที่  ทจ.  ๒/๒๕๖๙
เรื่อง  การขออนุญาตและการอนุญาตให้เสนอขายตราสารหนี้
ที่ออกใหม่ต่อประชาชนเป็นการทั่วไป
(ฉบับที่  ๑๒)


อาศัยอำนาจตามความในมาตรา  ๑๖/๖  วรรคสอง  (๑)  แห่งพระราชบัญญัติหลักทรัพย์
และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  (ฉบับที่  ๔)  พ.ศ.  ๒๕๕๑  มาตรา  ๓๕  แห่งพระราชบัญญัติหลักทรัพย์และตลาดหลักทรัพย์  
พ.ศ.  ๒๕๓๕  คณะกรรมการกำกับตลาดทุนออกประกาศไว้  ดังต่อไปนี้
ข้อ	๑	ให้ยกเลิกความใน  (๒)  ของข้อ  ๒๐  แห่งประกาศคณะกรรมการกำกับตลาดทุน  
ที่  ทจ.  ๑๕/๒๕๖๕  เรื่อง  การขออนุญาตและการอนุญาตให้เสนอขายตราสารหนี้ที่ออกใหม่
ต่อประชาชนเป็นการทั่วไป  ลงวันที่  ๒๓  กันยายน  พ.ศ.  ๒๕๖๕  ซึ่งแก้ไขเพิ่มเติมโดย
ประกาศคณะกรรมการกำกับตลาดทุน  ที่  ทจ.  ๓/๒๕๖๘  เรื่อง  การขออนุญาตและการอนุญาต
ให้เสนอขายตราสารหนี้ที่ออกใหม่ต่อประชาชนเป็นการทั่วไป  (ฉบับที่  ๑๐)  ลงวันที่  ๒๑  มกราคม  พ.ศ.  ๒๕๖๘  และให้ใช้ความต่อไปนี้แทน
“(๒)	เคยมีประวัติฝ่าฝืนหลักเกณฑ์การนำเงินที่ได้รับจากการเสนอขายตราสารหนี้ไปใช้
ผิดวัตถุประสงค์  และผู้ขออนุญาตยังไม่ได้ชำระหนี้ครบถ้วนตามตราสารรุ่นดังกล่าว  เว้นแต่ผู้ขออนุญาต
แสดงได้ว่าผู้มีอำนาจอนุมัติตามที่กำหนดในข้อกำหนดสิทธิ  ได้ให้ความเห็นชอบการเปลี่ยนแปลงวัตถุประสงค์การใช้เงินแล้ว”
ข้อ	๒	ให้ยกเลิกความในข้อ  ๕๖  แห่งประกาศคณะกรรมการกำกับตลาดทุน  
ที่  ทจ.  ๑๕/๒๕๖๕  เรื่อง  การขออนุญาตและการอนุญาตให้เสนอขายตราสารหนี้ที่ออกใหม่
ต่อประชาชนเป็นการทั่วไป  ลงวันที่  ๒๓  กันยายน  พ.ศ.  ๒๕๖๕  ซึ่งแก้ไขเพิ่มเติมโดยประกาศคณะกรรมการกำกับตลาดทุน  ที่  ทจ.  ๓/๒๕๖๘  เรื่อง  การขออนุญาตและการอนุญาตให้เสนอขายตราสารหนี้ที่ออกใหม่ต่อประชาชนเป็นการทั่วไป  (ฉบับที่  ๑๐)  ลงวันที่  ๒๑  มกราคม  พ.ศ.  ๒๕๖๘  และให้ใช้ความต่อไปนี้แทน
“ข้อ	๕๖	ผู้ได้รับอนุญาตต้องนำเงินที่ได้รับจากการเสนอขายไปใช้ตามวัตถุประสงค์
การใช้เงินที่เปิดเผยไว้ในแบบแสดงรายการข้อมูล
ในกรณีที่จะเปลี่ยนแปลงวัตถุประสงค์การใช้เงินตามวรรคหนึ่ง  ผู้ได้รับอนุญาตต้องดำเนินการตามหลักเกณฑ์ที่กำหนดไว้ในข้อกำหนดสิทธิให้แล้วเสร็จ  ก่อนที่จะมีการนำเงินที่ได้รับจากการเสนอขายไปใช้ประโยชน์  ทั้งนี้  หากข้อกำหนดสิทธิมิได้กำหนดหลักเกณฑ์ดังกล่าวไว้  ให้นำหลักเกณฑ์
ตามข้อกำหนดสิทธิมาตรฐานที่กำหนดไว้บนเว็บไซต์ของสำนักงานมาใช้บังคับ  โดยอนุโลม”
[bookmark: _Hlk140825285]ข้อ	๓	ประกาศนี้ให้ใช้บังคับตั้งแต่วันที่  ๑  กรกฎาคม  พ.ศ.  ๒๕๖๙  เป็นต้นไป
ประกาศ  ณ  วันที่  ๑๒  มิถุนายน  พ.ศ.  ๒๕๖๙

